קפה פולה - בית קפה נעים, שקט ואלגנטי המגיש מבחר מאכלים אתניים וישראלים.
התפריט העשיר מציע מנות מסוגים שונים לבחירת הסועדים, החל מסלטים טריים וסלטים מוקפצים, ברוסקטות, קישים וסנדוויצ'ים, המשך במנות גריל וכלה במנות מהמטבח הפרסי המלוות בשלל תוספות חמות. לצד המנות המגוונות תיהנו ממבחר מתוקים עשיר המוצג במקרר.כל המנות מוקפדות ואסתטיות ונעשות במקום תוך כדי הקפדה על טיב המזון וטריותו.
בפולה קפה ניתן ליהנות מארוחות בוקר עשירות, מעסקיות מפנקות ומתפריט ביסטרו המוגש בשעות הערב במהלך כל ימות השבוע, כולל בשבת בבוקר.
בין המנות המומלצות: מבחר עשיר של המבורגרים מבשר אנטרקוט וטלה, כבד עוף מוקפץ ביין קברנה עם פטריות ובצל, סלט תאילנדי עם רצועות עוף מוקפצות, בצל, פטריות ותרד ברוטב סויה ודבש על מצע אורז לבן, קבב טלה בתוספת מג'דרה עם טחינה וסלט ירקות, מניפת אנטרקוט - אנטרקוט צלוי, פרוס דק על הגריל מוגש בתוספת חמה וסלט ירקות ומנות טאפאס שונות.
השילוב הנפלא של אוירה רומנטית לאור נרות, ישיבה במרפסת המשקיפה לגן, תפריט מגוון וחניה מקורה,שעתיים ראשונות חינם ומהשעה השלישית 5 ש"ח הופכים את פולה למקום בילוי מקסים ומושך.